

OD
OD 2026 – 
DETTE ER EN TRYKKSAK
(Tekst merket gult må oppdateres og fjernes før utsending!)

KJÆRE LÆRER,
Skolen vår deltar på Operasjon Dagsverk (OD). Her kommer litt info!

OPERASJON DAGSVERK
Operasjon Dagsverk (OD) er Norges største solidaritetsaksjon av, med, og for ungdom. OD bevisstgjør elever i Norge om globale sammenhenger, og hvordan deres holdninger og handlinger former verden. Elever kan støtte ungdom i andre deler av verden ved å jobbe på OD-dagen.

HVORDAN KAN DU BIDRA? 
Under IU har vi mulighet til å sette global urettferdighet og internasjonale problemstillinger på timeplanen. Sentrale tema i årets kampanje er tilgang til utdanning, ulikhet, demokratisk deltakelse og elevmedvirkning. Bruk OD i din undervisning - læringsutbyttet for elevene kan være stort! Kontakt oss for å få materiell til din klasse, for innspill, idéer, ønsker og behov!

ÅRETS PROSJEKT
Utdanning er et av de kraftigste verktøyene mennesker har for å skape endring. I årets OD-prosjekt skal vi dykke ned i en etablert, ungdomsledet bevegelse i Sør-Afrika, Equal Education, som kjemper for trygge skoler, uansett bakgrunn og hudfarge.

Selv om apartheidregimet tok slutt på 1990-tallet, preger arven etter systemet fortsatt Sør-Afrikas utdanningssystem, og du kan jo gjette hvem som rammes hardest. Pengene fra det solidariske arbeidet til elever i Norge går til å:

1. Organisere ungdom
Equal Education organiserer elever og gir dem kunnskap om rettighetene sine og verktøy til å skape endring. 

2. Skape politisk press
Elevene skal bruke det de dokumenterer på skolene sine til å kreve endring. Gjennom møter med politikere, demonstrasjoner, media og politiske innspill skal de holde myndighetene ansvarlige for retten til utdanning.

3. Endre systemet
Presset skal føre til konkrete forbedringer som tryggere toaletter og nok klasserom, samtidig som ungdommene kjemper for politiske endringer som varer. 

Målet er å endre utdanningssystemet slik at arbeidet kan gi bedre skoler og flere muligheter for millioner av sørafrikanske elever. Prosjektet er i samarbeid med SAIH, Norsk Folkehjelp og NF Solidaritetsungdom.

INTERNASJONAL UKE (IU) 
Mellom 12.-23. oktober (oppdater datoer om dere har et annet tidsrom) gjennomføres Internasjonal Uke (IU), hvor elevene lærer om global urettferdighet og årets prosjekt. Skolen mottar kampanjemateriell og undervisningsressurser, med en nettside, filmer, oppgaver og øvelser. Vi kan også bestille besøk fra OD, eller få tilsendt presentasjon med manus og holde foredrag selv. Alt er gratis og i tråd med læreplanene. Undervisningsopplegg og forslag til opplegg under IU finnes på od.no/undervisning. 

GJENNOMFØRING AV OD-DAGEN
29. oktober gjennomføres OD-dagen(oppdater dato om dere har en annen dag. Da kan elevene jobbe en dag i solidaritet med ungdom i Sør-Afrika. Mer info om jobb finnes på ODs nettsider. For å få oversikt over elever som skal jobbe, kommer vi med lister til hver klasse, og håper dere vil hjelpe oss med å få dem fylt ut (tilpass om dere gjør det annerledes, f.eks at dere sender ut spørreskjema). Det er frivillig å jobbe på OD-dagen! Elever som ikke ønsker å jobbe på OD-dagen kan delta på opplegg på skolen (skriv gjerne noe om opplegget).


Vi gleder oss til samarbeidet og en engasjerende OD-høst!


Med vennlig hilsen,
(SK-leder/ansvarlig lærer sin signatur)
Ansvarlig for OD 2026

